**Dječji vrtić CVRČAK Knin**

**Jelenina 3**

**OIB: 84605892507**

**KLASA: 003-06/21-01/3**

**URBROJ: 2182/10-13/06-21-2**

**Knin, 05. ožujka 2021. godine**

**IZVOD IZ ZAPISNIKA S 65. (ŽURNE) SJEDNICE ŠESTOG SAZIVA**

**UPRAVNOG VIJEĆA DJEČJEG VRTIĆA CVRČAK KNIN,**

**ODRŽANE ELEKTRONSKIM PUTEM DANA**

**04.3.2021. GODINE**

Na 65. (žurnoj) sjednici Upravnog vijeća Dječjeg vrtića CVRČAK Knin koja se održala dana 04. ožujka 2021. godine elektronskim putem sudjelovali su članovi Upravnog vijeća:

 1. Tanja Vujasinović, predsjednica

 2.Romana Stanić Jelić, članica

3. Spomenka Martić, članica

4. Marija Anić Matić, članica

5. Jasna Pokrajčić, članica

 **Predložen dnevni red:**

1. Usvajanje dnevnog reda za 65. sjednicu šestog saziva Upravnog vijeća Dječjeg vrtića CVRČAK
 Knin te zapisnika s 64. sjednice Upravnog vijeća Dječjeg vrtića CVRČAK Knin;

2. Odlučivanje o raspisivanju natječaja za radno mjesto stručni suradnik – stručnjak edukacijsko-
 rehabilitacijskog profila, puno radno vrijeme – na neodređeno, 1 izvršitelj;

3. Imenovanje povjerenstva za provedbu natječaja za radno mjesto stručni suradnik – stručnjak
 edukacijsko-rehabilitacijskog profila;

4. Prijedlog Odluke o načinu ostvarivanja prednosti pri upisu u Dječji vrtić CVRČAK Knin;

5. Prijedlog Odluke o upisu djece u Dječji vrtić CVRČAK Knin za pedagošku 2021./2022. godinu;

6. Prijedlog Odluke o visini sudjelovanja roditelja-korisnika usluga u cijeni korištenja usluga Dječjeg
 vrtića CVRČAK Knin;

7. Odlučivanje o zamolbi za upis djeteta u dječji vrtić, podnositelja L.R.P.;

8. Razno.

 Svi članovi Upravnog vijeća su zamoljeni da dostave svoj glas DA ili NE na način da se očituju o pojedinoj točki dnevnog reda.

 Predsjednica Upravnog vijeća konstatira da su sjednici pristupili svi članovi Upravnog vijeća.

**Ad1.** Upravno vijeće jednoglasno je usvojilo predloženi dnevni red za 65. sjednicu Upravnog vijeća.

 Svi članovi Upravnog vijeća jednoglasno su usvojili zapisnik s 64. sjednice Upravnog vijeća.

**Ad2.** Odlučivanje o raspisivanju natječaja za radno mjesto stručni suradnik – stručnjak edukacijsko-rehabilitacijskog profila

 Nakon razmatranja predmetnog prijedloga, Upravno vijeće je jednoglasno prihvatilo prijedlog za raspisivanjem natječaja te donijelo Odluku o raspisivanju natječaja za radno mjesto stručni suradnik - stručnjak edukacijsko-rehabilitacijskog profila, puno radno vrijeme – na neodređeno, 1 izvršitelj.

ODLUKA: Odluku o raspisivanju natječaja za radno mjesto stručni suradnik - stručnjak edukacijsko-rehabilitacijskog profila, puno radno vrijeme – na neodređeno, 1 izvršitelj

**Ad3.** Imenovanje povjerenstva za provedbu natječaja za radno mjesto stručni suradnik - stručnjak edukacijsko-rehabilitacijskog profila

 Svi članovi Upravnog vijeća jednoglasno su prihvatili prijedlog ZA IMENOVANJE Povjerenstva za provedbu natječaja za radno mjesto stručni suradnik - stručnjak edukacijsko-rehabilitacijskog profila u sastavu M.B. za predsjednicu te S.M. i A.D.B. za članove. Upravno vijeće je donijelo Odluku o imenovanju povjerenstva za provedbu natječaja za radno mjesto stručni suradnik – stručnjak edukacijsko-rehabilitacijskog profila.

ODLUKA: Odluka o imenovanju povjerenstva za provedbu natječaja za radno mjesto stručni suradnik – stručnjak edukacijsko-rehabilitacijskog profila

**Ad4.** Raspravljanje o načinu ostvarivanja prednosti pri upisu u Dječji vrtić CVRČAK Knin

 U skladu sa zahtjevima dosadašnje prakse utvrđena je potreba za promjenu postojećih uvjeta utvrđivanja prednosti pri upisu djece u Dječji vrtić CVRČAK Knin sukladno odredbama Zakona o odgoju i obrazovanju (Narodne novine, br. 10/97, 107/07, 94/13, 98/19) te Pravilniku o upisu djece u Dječji vrtić CVRČAK Knin, KLASA: 011-03-01/18-06/11, URBROJ: 2182/10-13/06-18-01.

 Predlaže se da pravo na upis u programe koje provodi dječji vrtić imaju djeca roditelja s prebivalištem na području grada Knina, a ukoliko ima slobodnih kapaciteta, upisati se mogu i djeca roditelja s prebivalištem na području drugih jedinica lokalne samouprave i roditelja koji nisu državljani Republike Hrvatske. Također, predlaže se taksativno utvrđenje redoslijeda prvenstva, sukladno odredbama članka 20. stavka 1. Zakona o predškolskom odgoju i obrazovanju te propisivanje mjerila za utvrđivanje prava na ostvarivanje prednosti pri upisu u dječji vrtić.

 Nakon raspravljanja i razmatranja pitanja mjerila i kriterija prednosti pri upisu djece u dječji vrtić CVRČAK Knin, sukladno članku 60. stavku 2. Statuta Dječjeg vrtića CVRČAK Knin, Upravno vijeće je jednoglasno utvrdilo prijedlog odluke o načinu ostvarivanja prednosti pri upisu djece u Dječji vrtić CVRČAK Knin, koji će se uputiti na donošenje Osnivaču, odnosno Gradskom vijeću Grada Knina.

ODLUKA: Zaključak o utvrđivanju Prijedloga odluke o načinu ostvarivanja prednosti pri upisu djece u Dječji vrtić CVRČAK Knin

**Ad5.** Raspravljanje i utvrđivanje prijedloga odluke o upisu djece u Dječji vrtić CVRČAK Knin za pedagošku 2021./2022. godinu

 Sukladno članku 35. stavku 1. Zakona o predškolskom odgoju i obrazovanju, razmatrani su i utvrđeni prijedlogom način, rokovi, mjesto te uvjeti i kriteriji upisa u Dječji vrtić CVRČAK Knin za pedagošku godinu 2021./2022. u skladu s posebnim propisima. Nakon razmatranja pitanja o uvjetima, načinima, rokovima, mjestu te drugim pitanjima u postupku upisa u Dječji vrtić CVRČAK Knin Upravno vijeće je jednoglasno utvrdilo prijedlog odluke o upisu djece u Dječji vrtić CVRČAK Knin za pedagošku godinu 2021./2022., koji će se uputiti Osnivaču radi dobivanja suglasnosti.

ODLUKA: Zaključak o utvrđivanju Prijedloga odluke o upisu djece u Dječji vrtić CVRČAK Knin za pedagošku 2021./2022. godinu

**Ad6.** Raspravljanje o visini sudjelovanja roditelja -korisnika usluga u cijeni korištenja usluga Dječjeg vrtića CVRČAK Knin

 Članovi Upravnog vijeća razmatrali su prijedlog o visini plaćanja cijene korištenja usluga Dječjeg vrtića CVRČAK Knin. Sukladno ranijim prijedlozima, posebno je predviđeno pravo na umanjenje plaćanja u cijeni korištenja usluga dječjeg vrtića u slučaju bolesti, a posebno ukoliko je razlog izostanka iz dječjeg vrtića izolacija ili samoizolacija uzrokovana virusom SARS-CoV2. Također, u skladu s ranijim propisima, posebno je istaknuta potreba posebnog reguliranja obveza plaćanja korištenja usluga roditelja koji imaju prebivalište na području druge jedinice lokalne samouprave te roditelja koji nisu državljani Republike Hrvatske. U skladu s navedenim kriterijima, ovisno o obiteljskom i socijalnom statusu predviđeno je umanjenje mjesečne cijene prema visini dohotka koji ostvaruju članovi kućanstva djeteta te prema kriteriju obitelji s više djece.

 Nakon razmatranja predmetne točke dnevnog reda, sukladno članku 60. stavku 2. Statuta Dječjeg vrtića CVRČAK Knin, Upravno vijeće je jednoglasno utvrdilo prijedlog odluke o visini plaćanja cijene korištenja usluga Dječjeg vrtića CVRČAK Knin, koji će se uputiti na donošenje Gradskom vijeću Grada Knina sukladno članku 48. stavku 4. Zakona o predškolskom odgoju i obrazovanju.

ODLUKA: Zaključak o utvrđivanju Prijedloga odluke o visini plaćanja cijene korištenja usluga Dječjeg vrtića CVRČAK Knin

**Ad7.** Odlučivanje o zamolbi za upis djeteta u dječji vrtić, podnositelja L.R.P.

 Nakon razmatranja predmetne zamolbe za upis djeteta N.P. izvan roka za upis, Upravno vijeće jednoglasno je odobrilo zamolbu roditelja za upis u dječji vrtić.

ODLUKA: Rješenje o prihvaćanju zamolbe podnositelja L.R.P. za upis djeteta N.P.

**Ad8.** Članovi Upravnog vijeća nisu imali dodatnih prijedloga niti pitanja.

 Sjednica Upravnog vijeća je dovršena 05. ožujka 2021. godine u 08:43 sati.

Napomena:

Tijekom raspravljanja povodom točke dnevnog reda Ad.4. predsjednica Upravnog vijeća gđa Tanja Vujasinović zatražila je tumačenje od tajnika Ustanove o korisnicima koji imaju pravo na prednost pri upisu u dječji vrtić te kriterijima ostvarivanja prednosti. Odgovor povodom navedenog pitanja članovi Upravnog vijeća zaprimili su nakon zaključenja sjednice zbog tehničkih poteškoća. U odgovoru je istaknuto da je pitanje korisnika koji ostvaruju prednost pri upisu u dječji vrtić propisano odredbom članka 20. stavka 1. Zakona o predškolskom odgoju i obrazovanju na način da su taksativno navedene kategorije korisnika koji ostvaruju prednost pri upisu u dječji vrtić, dok se posebno propisuju načini, odnosno kriteriji ostvarivanja prednosti. Istaknuto je da su predloženi kriteriji sadržajno jednaki odredbama Pravilnika o upisu djece u Dječji vrtić CVRČAK Knin, a koje kriterije sukladno odredbama Zakona o predškolskom odgoju i obrazovanju utvrđuje osnivač svojim aktom.

 Zapisnik sastavila Zamjenica predsjednice Upravnog vijeća

 Andrea Dona Bačić, v.r. Romana Stanić Jelić, v.r.